Here is a page extracted from Wikipedia that may contain CSS, HTML, and a lot of unformatted text.

Title: Semana Santa de Zaragoza
Content: A Semana Santa de Zaragoza ye una fiesta relichiosa cristiana de Zaragoza declarata Fiesta d'Intrés Turistico Internacional.

Historia
A historia d'a Semana Santa zaragozana principia en o sieglo XIII, epoca en a que apareixe a chermandat d'a Sangre de Cristo. Manimenos, no bi ha hue muitos datos arredol d'a historia d'a Semana Santa de Zaragoza ya que a mayor parti d'os documentos sobre ista se cremoron mientres a Guerra d'o Francés en 1808 u se tresbatioron.

Ye en l'anyo 1936 cuan se creya la Cofradía de la Piedad ta sacar a imachen d'a Virchen d'a Piedat por as carreras de Zaragoza. Istos cofadres d'a Piedad son os primers que fan servir o caperucho en a capeza, tipico d'as cofadrías d'Andalucía y no pas lo tradicional tercerol que s'emplegaba mas en Aragón. A mayor parti d'as actuals cofadrías s'establioron dimpués d'iste anyo por o que muitas han adoptato o caperucho andaluz.

Atra fita important en a Semana Santa zaragozana son os anyos 40 cuan se creya a Cofradía de las Siete Palabras, formata por chovens d'Acción Catolica. Istos son os primers que emplegan en as suyas procesions os tambors y os bombos, tradicionals en o Baixo Aragón. Mientres as siguients decadas muitas atras cofadrías prencipiaron tamién a usar tambors y bombos, estando hue a principal caracteristica d'a Semana Santa de Zaragoza. Bellas cofadrías tienen actualment seccions de tambors con mas de 350 personas, as principals son a de la Columna, o Prendimiento y o Descendimiento

Instrumentos
En a Semana Santa zaragozana se fan servir cuatro grupos principals d'instrumentos entre as diferents cofadrías, excepto a chermandat d'a Sangre de Cristo que no toca dengún instrumento:

Tambors y bombos

Procedent d'o Baixo Aragón, a on se tocan en Semana Santa d'antigo, os tambors y os bombos plegoron ta Zaragoza el l'anyo 1940 gracias a la Cofadría d'as Cofradía de las Siete Palabras estando lo suyo fundador, Mosen Francisco Izquierdo qui metió en a cofadría a primera sección de tambors con 12 miembros. En l'anyo 1942 s'encorpororon os bombos a la cofadría y dimpués se fuoron adibindo a la mayor parti d'a resta de cofadrías tambors, bombos y timbals.

Nomás bi ha tres cofadrías que actualment no tienen sección de tambors y bombos: a Sangre de Cristo, o Silencio y lEcce-Homo.

Cornetas
Estió a cofadría d'o Silencio a primera que encluyó en 1944 una sección de cornetas, ya que no feban servir os tambors, dando a las suyas procesions una atmosfera d'orden y silencio.

Matracas

A matraca ye l'unico instrumento que emplega a cofadría de l'''Ecce-Homo estando antimás un instrumento unico y caracteristico d'ista cofadría. Dende os anyos 80 s'encorporan antimás en as suyas procesions unas grans matracas con ruedas que tresporta un chermano mientres que unatro la toca. Ye un instrumento como os tambors y os bombos que proviene tamién d'o Baixo Aragón y que estió tamién Mosen Izquierdo Molín qui lo trayió ta Zaragoza.

Carraclas
A carracla la fa servir a sección infantil d'a cofadría Entrada. Ye a unica cofadría que emplega iste instrumento, encara que no ye l'unico instrumento que emplegan ya que tamién tienen seccions de tambors, timbals y bombos y cornetas.

Uniformes

A mayor parti d'as cofadrías y chermandaz actuals levan como uniforme caperuchos en o tozuelo, heredatos d'a Semana Santa andaluza. Atras fan servir o tradicional tercerol como lo Huerto, lEcce-Homo, o  Nazareno, a Llegada, a Crucifixión, o Resucitado y a Dolorosa. A sobén en casi totas as cofadrías os chermans d'as seccions de bombos, chermans con cargos procesionals u portiadors leban tercerols en a capeza.

D'atra man as seccions infantils gosan levar en o tozuelo bonetz en cuentas de caperuchos u tercerols.

Dos excepcions son a chermandat d'a Sangre de Cristo y a congregación d'as Esclavas''. Os primeros leban a cara escubierta y as segundas un velo negro.

Medallons, sudarios y rosarios son os complementos mas comuns en muitas cofadrías.

As cofadrías y chermandaz
Bi ha 26 cofadrías y chermandaz en Zaragoza, d'as que 25 perteneixen a la Chunta Coordinadora de Cofradías d'a Semana Santa de Zaragoza:
Real Hermandad de Cristo Resucitado y Santa María de la Esperanza y del Consuelo
Cofradía de la Entrada de Jesús en Jerusalén
Cofradía de la Institución de la Sagrada Eucaristía
Cofradía de Nuestro Señor en la Oración del Huerto
Real Cofradía del Prendimiento del Señor y el Dolor de la Madre de Dios
Cofradía de Jesús de la Soledad ante las Negaciones de San Pedro y de San Lamberto
Hermandad de Nazarenos de Nuestro Señor Jesús de la Humildad y María Santísima del Dulce Nombre
R.P.A.I.P Cofradía del Señor Atado a la Columna y Nuestra Señora de la Fraternidad en el Mayor Dolor
Cofradía de la Coronación de Espinas
Cofradía del Santísimo Ecce-Homo y de Nuestra Señora de las Angustias
Cofradía de Jesús de la Humillación, María de la Amargura, San Felipe y Santiago el Menor
Esclavitud de Jesús Nazareno y Conversión de Santa María Magdalena
Cofradía de Jesús Camino del Calvario
Cofradía de Nuestra Señora de la Asunción y Llegada de Jesús al Calvario
Cofradía de Cristo abrazado a la Cruz y de la Verónica
Cofradía de la Exaltación de la Santa Cruz
Cofradía de las Siete Palabras y de San Juan Evangelista
Cofradía de Nuestro Padre Jesús de la Agonía y Nuestra Señora del Rosario en sus Misterios Dolorosos u Cofradía del Silencio
Cofradía de la Crucifixión del Señor y de San Francisco de Asís
Cofradía del Descendimiento de la Cruz y Lágrimas de Nuestra Señora
Cofradía de Nuestra Señora de la Piedad y del Santo Sepulcro
Congregación de Esclavas de María Santísima de los Dolores
Hermandad de San Joaquín y de la Virgen de los Dolores
Hermandad de la Preciosísima Sangre de Cristo y Madre de Dios de Misericordia
Hermandad de Cristo Despojado de sus Vestiduras y Compasión de Nuestra Señora

No fa parte d'a la Junta Coordinadora de Cofradías de la Semana Santa de Zaragoza: 
Muy Ilustre y Antiquísima Cofradía del Santo Sepulcro de Nuestro Señor Jesucristo

Procesions y actos

Sabado de Pasión

Domingo de Ramos

Lunes Santo

Martes Santo

Miércols Santo

Jueves Santo

Viernes Santo

Sabado Santo

Domingo de Resurrección

Referencias

Vinclos externos
 Juan de Padura
 Capirotes y terceroles
 terceroles.net
 Aragón cultural y cofrade
 Asociación para el estudio de la Semana Santa
 Ayuntamiento de Zaragoza

Zaragoza
Semana Santa en Aragón
Fiestas d'Interés Turistico Internacional